ພະນັກງານສານອາຍາ ຂະເໝນແດງ ທີ່ກໍາປູເຈຍ ຂູ່ຈະນັດຢຸດງານ ປະທ້ວງ
ບັນດາ​ພະນັກງານຂະເໝນ ປະ​ຈໍາ​ສານ​ອາຍາ​​ຂະ​ເໝນ​ແດງ ທີ່​ໜຸນຫຼັງ​ໂດຍ​ UN ພາກັນ​ຂູ່​ທີ່ຈະ ​ຢຸດງານ​ປະ​ທ້ວງ ກ່ຽວ​ກັບ​​ເງິນ​ເດືອນ ​ທີ່ຍັງ​ບໍ່​ໄດ້​ຮັບ.
ບັນດາພະນັກງານກໍາປູເຈຍປະຈໍາສານອາຍາຂະເໝນແດງ ທີ່ໜຸນຫຼັງໂດຍອົງການສະ ຫະປະຊາຊາດ ກໍາລັງພາກັນຂູ່ທີ່ ຈະທໍາການຢຸດງານປະທ້ວງ ກ່ຽວກັບເງິນເດືອນທີ່ຍັງບໍ່ໄດ້ຮັບ ພະນັກງານປະມານ 250 ທີ່ໂຮມທັງຜູ້ພິພາກສາ ແລະໄອຍະ ການ ທີ່ຍັງບໍ່ໄດ້ຮັບເງິນເດືອນມາຕັ້ງແຕ່ເດືອນມິຖຸນາຜ່ານມາ ໃນນັ້ນ ມີປະມານ 100 ຄົນທີ່ເວົ້າວ່າ ພວກຕົນຈະຢຸດເຮັດ ວຽກໃນວັນອາທິດນີ້ ເວັ້ນໄວ້ແຕ່ວ່າ ຈະໄດ້ຮັບເງິນເດືອນ ເຫດວິກິດການດັ່ງກ່າວນີ້ ຍັງຜົນໃຫ້ທ່ານ ພັນ ຄີມູນ ເລຂາທິ ການໃຫຍ່ ອົງການສະຫະປະຊາຊາດ ໄດ້ຂຸ້ນຂ້ຽວອອກຖະ ແຫຼງການສະບັບນື່ງ ເພື່ອຮ້ອງຂໍເງິນເພີ່ມຕື່ມ ຊຶ່ງຖະແຫຼງການດັ່ງກ່າວເວົ້າວ່າ ບັດນີ້ ຄວາມຢູ່ລອດແທ້ໆຂອງສານອາຍາດັ່ງກ່າວ ແມ່ນເກີດເປັນບັນຫາ ແລະການທີ່ບໍ່ມີງົບ ປະມານພຽງພໍນັ້ນ ຈະກາຍເປັນໂສກນາດຕະກໍາຢ່າງນຶ່ງ ສໍາລັບຊາວກໍາປູເຈຍທັງຫຼາຍ ນອກນີ້ແລ້ວ ທ່ານ Ek Tha ໂຄສົກລັດຖະບານກໍາປູເຈຍ ຍັງໄດ້ຮ້ອງຂໍ ຕໍ່ປະຊາຄົມນາໆ ຊາດ ເພື່ອງົບປະມານເພີ່ມຕື່ມ ໂດຍກ່າວວ່າ ພະນົມເປັນໄດ້ຈ່າຍເງິນໃຫ້ພະນັກງານສານ ດັ່ງກ່າວນີ້ມາຫຼາຍພໍແລ້ວ